
ROMÂNIA
JUDEŢUL BIHOR
MUNICIPIUL MARGHITA
CONSILIUL LOCAL AL MUNICIPIULUI MARGHITA 

Proiect de  hotărâre 
privind darea în folosinţă gratuită a unei suprafeţe de 300 mp. teren intravilan, din domeniul public al Municipiului Marghita având nr. cadastral 105488, înscris în CF  nr. 105488  Marghita, în scopul construirii unei capele mortuare  în satul Cheţ .

Având în vedere temeiurile juridice:
· Art. 8 şi 9 alin.(2) şi (3) din Legea nr. 489/2006 privind libertatea religioasă şi regimul juridic  al cultelor 
· Art. 297 si art. 349-353 din Ordonanţa de Urgenţă a Guvernului nr. 57/2019 privind Codul administrativ, cu modificările si completările ulterioare 
· Art. 3 şi 4 din Carta Europeană a Autonomiei Locale din 15 octombrie 1985 adoptată la Strasbourg,  ratificată  prin Legea nr. 199 din 17 noiembrie 1997 
Ţinând cont de referatul de aprobare al primarului Municipiului Marghita, înregistrat sub nr. 3626 din 7.04.2022 
În temeiul art. 196 alin. 1 lit. a din Ordonanţa de Urgenţă a Guvernului nr. 57/2019 privind Codul administrativ, cu modificările si completările ulterioare , Primarul Municipiului Marghita propune spre adoptare Consiliului Local Marghita următorul 
Proiect de hotărâre:
Art. 1 Se aprobă atribuirea în folosinţă gratuită Parohiei Ortodoxe Cheţ a terenului în suprafaţă de 300 mp., identificat pe nr cad. 105488 înscris în Cartea Funciară 105488 Marghita situat in localitatea Cheţ, în scopul construirii  unei capele religioase. 
Art.2 Durata contractului de folosinţă gratuită va fi pe toată perioada existenţei capelei edificată pe teren. 
Art. 3 La edificarea construcţiei cu destinaţie capelă vor participa cu fonduri proprii Parohia Română Ortodoxă Cheţ, Parohia  Română Unită cu Roma Greco - Catolică Cheţ , Biserica Cultului Crestin Baptist Viisoara  şi subvenţii din bugetul local al UAT Marghita 
Art. 4 Construcţia va fi folosită conform destinaţiei cu titlu gratuit de cultele religioase : Parohia Ortodoxă Cheţ, Parohia Română Unită cu Roma Greco - Catolică Cheţ  şi Biserica Cultului Crestin Baptist Viisoara
Art. 5 Parohia Ortodoxă Română Cheţ va deţine drepturile si obligaţiile de a administra întreţinerea imobilului , repartizarea proporţională a cheltuielilor necesare funcţionării precum şi alte îndatoriri subsecvente administrării bunului .
Art. 6 În cazul în care, din vina oricărui cult apar divergenţe care împiedică construirea, folosirea şi întreţinerea capelei de către celelalte culte, se va pune în aplicare o clauză de reziliere a contractului de dare în folosinţă  gratuită a terenului , prin care se vor aplica dispoziţiile art. 581, 582 si urm. Cod civil, după caz . 
Art. 7 Prin grija Compartimentului juridic se va întocmi contractul de dare în folosinţă gratuită a terenului ce face obiectul prezentului proiect de hotărâre. 


                     Iniţiator                                                    Vizat pentru legalitate 
            Marcel Emil SAS-ADASCALITII                            Cornelia DEMETER

